N’ebya Kate Atuzarirwe.
Kisoro
Dayosiisi eya Muhabura omuri Kisoro yaarangirira okuronda Biishopu omusya bwanyima ya Biishopu Cranmer Mugisha kumanyisa ba memba b’orukiiko orwa Synod omu butongore ku arikuza kuhuumura.
John Tereraho yaagiira ngu Biishopu agambire ku arikwenda kuhuumura omu rukiiko rwa Synod orw’obureberezi orubaireho nyomwabazyo omu disiturikiti eya Kisoro.
Tereraho yaagiira ngu Biishopu Mugisha omu butumwa bwa abagiizire ngu akagambaho ahanshonga y’okwenda kuhuumura n’owabaireho Akiibishopu w’ekanisa ya Uganda Henry Luke Orombi owamwemekiire kuba Biishopu.
Orukiiko orwa Synod rutooraine Counsel Ernest Mushime Sendeya kuba Chancellor w’obureberezi obu. Kandi Sendeya naija kweebembera akakiiko k’abantu 15 abarikwija kutoorana amaziina g’abantu babiri ab’obureberezi obu omumaisho g’enju yaaba Biishopu.
knc_Latn sag_Latn lug_Latn lug_Latn kin_Latn lug_Latn